POČETAK STVARANJA HRVATSKOGA 
PRIRODOZNANSTVENOG NAZIVLJA 


Premda znanstveni tekstovi pisani hrvatskim jezikom u srednjem vijeku 
ne postoje, ipak se može tvrditi da se hrvatsko prirodoznanstveno nazivlje 
počelo stvarati i razvijati već u to doba. Dapače, prvi se prirodoznanstveni 
nazivi javljaju već i prije doseljenja Hrvata u novu domovinu, a to su bili 
oni koji su stvarani u puku za pojedine pojmove predmeta i pojava koje su 
opažane i u najstarije doba. Dakako da se u tom razdoblju prije doseljenja 
ne može govoriti o prirodoznanstvenom nazivlju kao onom koje se rabi u 
znanstvenim disciplinama. Ali, i takvi prirodoznanstveni nazivi, koji pri- 
padaju pojedinim znanstvenim područjima možda su u hrvatskom jeziku 
nastajali već i u doba hrvatskih narodnih vladara. 

Za upoznavanje naziva prirodnina i prirodnih pojava iz razdoblja 
prije doseljenja u novu domovinu može dobro poslužiti usporedna analiza 
slavenskih jezika i usporedna analiza starijih tekstova u raznim slavenskim 
narodima. Vrlo dobru analizu u tom pogledu učinio je Anton Budilovič,?* 
pa su njegovi rezultati svakako temelj tom poznavanju. 

Od astronomskih pojmova nastali su tada nazivi koji u hrvatskom 
jeziku deriviraju u nazive Sunce, Mjesec, zvijezda, svijet, nebo i mnogi 
drugi. Strane svijeta, istok, zapad, sjever i jug također imaju svoj korijen 
u tom praslavenskom razdoblju. Od fizikalnih pojmova može se navesti 
oganj, plamen, vatra, iskra, toplota, mrak, tama, hlad, a posebno meteo- 
rološki nazivi kao mraz, para, rosa, inje, oblak, tuča, grom, munja, dažd, 
snijeg, grad, vlaga, voda, led. Od mineraloških naziva to su kamen, kre- 


288 Anton Budilovič, Pervobitnie Slavjanci ih jazik, bici ponjacijah po danim leksikalnim, Izsledovanija 
v oblasti lingvističeskoj paleontologii Slavjan, čast pervaja, Kiew 1878. 

men, ruda, kovina, zlato, srebro, željezo, olovo, mjed i mnogi drugi.* Ti 
nam nazivi pokazuju ne samo poznavanje tih prirodnina i pojava nego i 
postojanje naziva za njih, koji su se u hrvatskom jeziku zadržali s malim 
izmjenama u srednjem vijeku, kao i kasnije, a i prešli u prirodoznanstveno 
nazivlje hrvatskog srednjovjekovlja kad se ono počelo stvarati. Iz ono- 
mastike je pak moguće upoznati i mnoge druge nazive za prirodnine i 
prirodne pojave koji su postojali u srednjem vijeku,“ a koji su također iz 
pučkog govora prelazili i u prirodoznanstveni jezik. 

Istraživanje tih naziva je od velike važnosti za upoznavanje stvara- 
nja hrvatskoga prirodoznanstvenog nazivlja, ali je od još veće važnosti 
upoznavanje ranog stvaranja prirodoznanstvenog nazivlja koje je rabljeno 
u pisanim tekstovima. Zasad nije poznato mnogo naziva koji su nastali 
u tekstovima a za koje bismo mogli sa sigurnošću utvrditi da potječu iz 
najstarijeg razdoblja u kojem su se Hrvati upoznavali s prirodoslovljem 
i matematikom. Ipak i manji broj onih za koje znamo da su tada nastali 
pokazuje na koji su se način oni uvodili. 

Pojam, latinski izražen nazivom scientia artis, bio je izgleda poznat 
već u 11. stoljeću, a u svezi s tim je postojao i hrvatski naziv za njega. 
Naime, Regula sv. Benedikta, čiji je prijepis sačuvan iz 14. stoljeća, najvje- 
rojatnije je prevedena na hrvatski jezik još u 11. stoljeću.“' U tom tekstu 
se scientia artis prevodi na hrvatski jezik kao hitrost, 7 Ta scientia artis 
prema Posavcu nije pak samo umijeće ili vještina, nego je i znanje umijeća 
i vještine. Postojanje hrvatskog naziva za taj pojam dakako pokazuje da je 
on bio jasan i u to rano doba hrvatske povijesti. 

I za pojam septem artes liberales, naime za sustav koji je u hrvatskim 
školama postojao vrlo rano, postojao je također vrlo rano i hrvatski naziv. 
U Legendi o sv. Katarini, tekstu iz 15. stoljeća javlja se hrvatski naziv za taj 
sustav. Tu stoji za Katarinu, da je živeći u Aleksandriji “bi ... pomnjom ... 
oca njeje svakoga nauka knjižnoga urehom izvrsitom urešena, a navlastito 
sedmimi nauci liberalskimi ili slobodnimi naučena'?? Dakle, latinski naziv 
septem artes liberales prevodilo se na hrvatski jezik kao sedam slobodnih 
nauka. Činjenica da u hrvatskom jeziku postoji u srednjem vijeku naziv 


789 Anton Budilovič. ibid., str. 1-61. Posebno tablice na str. 48.-51. i str. 61. 

790 Petar Šimunović, Onomastika kao vrelo za povijest znanosti hrvatskog srednjovjekovlja, Zbornik 
radova Četvrtog simpozija iz povijesti znanosti, Zagreb 1983. str. 161.-168. 

791 Zlatko Posavac, Estetika i znanost srednjega vijeka u tekstovima narodnim jezikom, Zbornik radova 
Četvrtog simpozija iz povijesti znanosti, Zagreb 1983., str. 172. 

792 Zlatko Pasavac, ibid., str, 172. 

793. Zlatko Posavac, ibid., str. 172. 

i za taj najrašireniji pojam tadašnjeg sustava znanja, ukazuje na pomisao 
da je postojalo i šire nazivlje koje se odnosi na taj sustav. S druge strane to 
pokazuje da su se u hrvatskom jeziku stvarali u srednjem vijeku nazivi i za 
temeljna prirodoznanstvena i uopće znanstvena područja, a i za temeljne 
znanstvene pojmove. 

Kako se computus pojavio u Hrvatskoj vrlo rano, jasno je da su bili 
poznati i svi znanstveni pojmovi koji su u svezi s tim. Dakako da se com- 
putus navodio u tekstovima pisanim latinskim jezikom, ali sigurno se 
vrlo brzo počeo pojavljivati i u glagoljskim tekstovima koji su bili pisani 
hrvatskim jezikom. Mi doduše nemamo sačuvane glagoljske tekstove s 
computusom iz tog najranijeg razdoblja, ali kasniji glagoljski prijepisi bre- 
vijara i drugih crkvenih tekstova pokazuju da je i u to ranije razdoblje bilo 
razrađeno potpuno nazivlje koje se odnosi na komputski račun. A to sve 
pokazuje da se već vrlo rano u srednjem vijeku oformilo hrvatsko nazivlje 
za sva glavna znanstvena područja i sustave znanja. 

Dragocjeni izvor za poznavanje hrvatskoga srednjovjekovnog priro- 
doznanstvenog nazivlja je hrvatski Zucidar. Kako su prvi hrvatski prije- 
vodi Lucidara nastali već u 12. stoljeću?“ to se može pretpostaviti da je 
nazivlje uporabljeno u njima postojalo već u 12. stoljeću. 

Činjenica je, da je tekst hrvatskoga Lucidara bilo moguće napisati 
sa skupinom naziva za znanstvene pojmove koji su već postojali u pra- 
slavenskom razdoblju. Ti su nazivi sonce, mesec, zvezda, svet (svijet!), 
toplota, svetlost, vetar, grom, oblak, voda, zemla, oganj, i mnogi drugi. 
Vrlo je mali broj prirodoznanstvenih naziva koji ne pripadaju toj skupini, 
a to su sve pojmovi koje su Hrvati usvojili u svom kontaktu sa zapad- 
noeuropskom znanošću. To su planet, komet i element koji su u tekstu 
hrvatskog Lucidara ostali u nepromijenjenom latinskom obliku, koji je 
tek neznatno prilagođen hrvatskom jeziku. Latinski nazivi za tri planeta 
uzimaju se također iz latinskih tekstova i to su marš (Mars), jupiter (Jupi- 
ter) i satornus (Saturn), a za planet Venera se rabi također latinski naziv 
Venera, ali i hrvatski oblici Danica, odnosno zvernica, prema tome po- 
javljuje li se taj planet izjutra ili navečer. Planet koji se u Lucidaru naziva 
čovis vjerojatno je Merkur. Za tri od četiri elementa, naime zemla, voda 
i oganj rabe se nazivi koji su postojali već u praslavensko doba, dok se za 
četvrti rabi dosljedno aer, iako je taj pojam i naziv za njega postojao već i 


794 Zlatko Posavac, ibid., str. 173. 
795. Toselakovidi ako se prirodoznanstveni nazivi uporabljeni u hrvatskom Zucidaru, koji je objavio Ivan 
Milčetić, usporede s onim nazivima koje je donio i naveo kao sveslavenske Anton Budilovič, ibid. 

ko doba. Pojam koji je latinski označen kao firmamentun I 
ensko ebo. Naime, naziv nebo je u Lucidaru i protumačen 
mamentum. Nebo je naziv koji je postojao i u Do 
pojam koji je obuhvaćen latinskim nazivom 
da stajačica, pa je tako postojeći naziv 


u praslav 
Lucidaru se naziva 7 
latinskim nazivom fir 
vensko doba, ali nije postojao 


odnosno sfera zvijez 

i j imovno značenje. 
dobio svoje novo pom ći | ; 
Lucidara vidi se da je prevodilac uvijek nastojao 


Iz teksta hrvatskoga vadi pre 
uporabiti postojeći pučki hrvatski naziv za pojedine prirodoznanstvene 
pojmove, pa čak i u slučaju da su to za Hrvate bili tada novi Pojmovi, 


Izuzetak od toga je u tekstu L 


komet i element, kao i nazivi za tri p ' 
u to da skuje hrvatske nazive za te pojmove iako je takva tendencija već 


ucidara bila uporaba triju naziva planet, 
laneta. Prevodilac se nije upustio 


postojala u Hrvata. : 
Jako dobar izvor za upoznavanje hrvatskoga prirodoznanstvenog 


nazivlja potkraj srednjeg vijeka su književna djela. U tom pogledu je od 
velike važnosti Marulićeva Judita pisana hrvatskim jezikom, napisana go- 
dine 1501.,a objavljena godine 1521. Marulić navodi naziv pas za zviježđe 
u kojem se nalazi zvijezda Sirius. Još je važnije da Marulić pravi hrvatski 
oblik naziva zvijezde Sirius i to s hrvatskim dočetkom Sirij,?* što se ka- 
snije gotovo redovito radilo kad se kroatiziralo latinske nazive za pojedine 
prirodoznanstvene pojmove. Možda je u to doba već postojala i sintagma 
pasja vrućina za dio godine kad je zvijezda Sirius prividno najsjajnija, jer 
je još iu pogansko doba u vrijeme najvećih vrućina postojao običaj da se 
prinose žrtve.“ Možda bi ta činjenica ukazivala i na to da je i naziv pas za 
zvijezdu Sirius također mnogo stariji od Marulićeve Judite. Marulić rabi 
i za Mjesec u mijeni mlađaka hrvatski naziv mjesec tankorog.?* Tvorba 
tog naziva je u skladu s Mjesečevim oblikom u toj mijeni. Naime, tada je 
Mjesec tankog roga ili tankog srpastog oblika. Marulić je možda uporabio 
postojeći naziv za tu Mjesečevu mijenu, ali ga je možda i sam stvorio. 

Iz hrvatskoga Lucidara te iz drugih izvora vidi se da su se u pisanju 
hrvatskih prirodoznanstvenih tekstova prvenstveno rabili postojeći ht- 
E porama beim do 
ot eatoni sa enog nazivlja. Za pojmove kojima nije ka 

je mogao naći takav naziv koji bi se prilago“? 


KR IR 0 g 
796. Mi š ić ke i 
9! Če soks . bija nekih prirodnih pojava u njegovim hrvatskim djelima, Zbornik radova 
est Ž 
797. Milan Moguš, ibid,, su, a "Znanosti, Zagreb 1983., str. 180. 

798 Marko Marulić, Judita, 11, 107-112. - Vidi: Milan Moguš, ibid., str. 179. 

novom pojmu, ponekad, ali dosta rijetko, uporabljen je kroatizirani oblik 
latinskog naziva. Ipak, već od početka kasnog srednjeg vijeka se počela 
osjećati tendencija da se za takve pojmove stvara, odnosno skuje hrvatski 
naziv. U kasnijim godinama je ta tendencija sve više ojačavala. Cjelokupni 
fundus hrvatskih prirodoznanstvenih naziva koji je potjecao iz pučkog 
govora, skovanih naziva i dijelom kroatiziranih latinskih naziva, predstav- 
ljao je sustav hrvatskoga srednjovjekovnog prirodoznanstvenog nazivlja 
koje je bilo dovoljno da se napiše svaki ozbiljniji prirodoznanstveni tekst. 

Konačno se postavlja pitanje kakva je bila sudbina naziva stvorenih i 
rabljenih u srednjem vijeku. Pokazuje se da su se nazivi iz pučkog govora 
gotovo u cjelini zadržali i kasnije u hrvatskim znanstvenim tekstovima. 
Od skovanih naziva neki su se zadržali, iako uz malu promjenu, kao pri- 
mjerice naziv sedam slobodnih nauka, a neki, kao primjerice hitrost u 
značenju scientia artis, potpuno su iščezli iz uporabe. Za neke kroatizira- 
ne latinske nazive kao što je primjerice komet, vrlo je brzo uveden naziv 
iz pučkog govora repatica. Ali pri svim tim promjenama težilo se stalno 
da se sačuvaju ili uvedu novi hrvatski oblici prirodoznanstvenih naziva. 

Iz svega je pak potpuno jasno, da se je hrvatsko prirodoznanstveno 
nazivlje počelo formirati već u kasnom srednjem vijeku i da su se pravila 
po kojima je ono stvarano zadržala i tijekom svih kasnijih razdoblja. Ako 
se dakle hoće istražiti korijene hrvatskoga prirodoznanstvenog nazivlja 
treba ih tražiti već u hrvatskom srednjovjekovlju. 

